4. ΑΝΑΚΟΙΝΩΣΙΣ ΥΠΟΥΡΓΕΙΟΥ ΕΞΩΤΕΡΙΚΩΝ της 29 Οκτ. 1965/29 Ιαν. 1966 (ΦΕΚ Α΄  19) Περί ανακοινώσεως γενομένης την 1η Δεκ. 1965, υπό της εν Λονδίνω Β. Πρεσβείας προς τον Γενικόν Γραμματέα του Διακυβερνητικού Ναυτιλιακού Συμβουλευτικού Οργανισμού (I.M.C.0.). ANAKOIΝΩΣΙΣ Η Κυβέρνησις του Βασιλείου της Ελλάδος αποδέχεται τας τροποποιήσεις των άρθρ. 17 και 18 της Συμβάσεως του Διακυβερνητικού Ναυτιλιακού Συμβουλευτικού Οργανισμού, ως υιοθετήθησαν υπό της Συνελεύσεως του Οργανισμού κατά την δευτέραν αυτής έκτακτον σύνοδον, λαβούσαν χώραν εν Λονδίνω μεταξύ 10-15 Σεπτ. 1964. Αι εν λόγω τροποποιήσεις έχουν ως ακολούθως: 1.Το ισχύον κείμενον του άρθρ. 17 της Συμβάσεως αντικαθίσταται ως εξής: «Το Συμβούλιον θα αποτελήται εκ δεκαοκτώ μελών εκλεγομένων υπό της Συνελεύσεως». 2.Το ισχύον κείμενον του άρθρ. 18 της Συμβάσεως αντικαθίσταται ως εξής: Σελ. 740(ε) Τεύχος 1282 – Σελ. 108 Εν τη εκλογή των Μελών του Συμβουλίου, η Συνέλευσις θα τηρή τας ακολούθους αρχάς: α)έξ θα είναι Κυβερνήσεις κρατών εχόντων μέγιστον ενδιαφέρον εις την παροχήν διεθνών θαλασσίων μεταφορών. β)έξ θα είναι Κυβερνήσεις ετέρων κρατών εχόντων μέγιστον ενδιαφέρον εις την δια θαλάσσης διακίνησιν του Διεθνούς Εμπορίου, γ)έξ θα είναι Κυβερνήσεις κρατών μη επιλεγέντων συμφώνως προς ως άνω διατάξεις α΄ και β΄, εχόντων ειδικόν ενδιαφέρον εις θαλασσίας μεταφοράς ή ναυτιλίαν, η εκλογή των οποίων εις το Συμβούλιον θα εξασφαλίση την αντιπροσώπευσιν όλων των κυριωτέρων γεωγραφικών περιοχών του Κόσμου. 